Data was extracted from:https://www.infomed.co.il/drugs/methylphenidate-ritalin-concerta/

המומחים של
Info
med
מסבירים:
מתילפנידאט הוא חומר פעיל הנמצא בתרופות ריטלין, ריטלין
LA,
ריטלין
SR,
קונצרטה
ששייך למשפחה של מעוררי מערכת העצבים המרכזית. משערים כי מתילפנידאט משפיע על רמות דופמין ונור-אפינפרין (מתווכים עצביים) בחלקים מסוימים במוח שקשורים לתהליכי למידה, קשב והתנהגות. פעילותו בויסות כימיקלים מסוימים במוח המשפיעים על ההתנהגות. התרופה מסייעת למקד את תשומת הלב, להתעלם מהסחות דעת ומאפשרת חשיבה לפני מעשה עבור אנשים המתנהגים באופן אימפולסיבי. אם הטיפול מצליח, הוא משפר את יכולת הקשב הטבעית, ומהווה חלק מתוכנית טיפולית הכוללת בדרך כלל גם טיפול פסיכולוגי, חינוכי וחברתי
.
צילום: shutterstock
יעיל לטיפול ב:
מתילפנידאט (ריטלין, קונצרטה) מיועד לטיפול ב
הפרעות קשב וריכוז
(ADD) או
היפראקטיביות
(
ADHD
) אצל ילדים בני 6 ומעלה, מתבגרים ומבוגרים.
בנוסף, מתילפנידאט מסייע ב
נרקולפסיה
, מחלה שמאופיינת בהתקפים בלתי נשלטים של שינה.
הנחיות חשובות:
מומלץ לשלב את הטיפול במתילפנידאט (ריטלין, קונצרטה) יחד עם טיפול פסיכולוגי, חינוכי וסוציאלי. רצוי לא לקחת תרופות שמכילות מתילפנידאט אחרי השעה 6 בערב, כי הוא עלול להפריע להירדמות, אלא אם הרופא הורה אחרת.
מאחר שמתילפנידאט עלול להשפיע על המצב הרגשי, חשוב לשים לב לשינויים בהתנהגות.
תיתכן תוצאה חיובית שגויה בבדיקות לשימוש בתרופות, כולל בדיקות הנערכות בספורט.
בחלק מהילדים המקבלים מתילפנידאט לטווח ארוך עשויה להיות האטה בגדילה, אך בדרך כלל, עם הפסקת הטיפול הם יפצו על כך.
ייתכנו, במיוחד בתחילת הטיפול, במטופלים מסוימים, אי נוחות בבטן, איבוד התיאבון וקשיי שינה. ניתן להתייעץ עם הרופא באשר להקטנת מינון או שינוי בזמני נטילה.
מתי אסור להשתמש בתרופה:
אין להשתמש במתילפנידאט (ריטלין, קונצרטה) במקרים הבאים:
- רגישות לחומר הפעיל עצמו או למרכיבים האחרים של התרופה.
- אם אתם סובלים מפעילות יתר של בלוטת התריס או גידול של בלוטת האדרנל (יותרת הכליה).
-אם חוויתם הפרעות אכילה, החל מהעדר תחושת רעב וכלה ב
אנורקסיה נרבוזה
.
- אם יש לכם לחץ דם גבוה או היצרות כלי דם או שאתם סובלים מ
בעיות לב
כמו
אי סדירות בקצב הלב
, כאבים בחזה, אי ספיקת לב, מחלת לב או בעיה מולדת בלב. חשוב שתעדכנו את הרופא המטפל אם היו מקרי מוות פתאומיים במשפחה.
- אם אובחנו אצלכם בעיות בכלי הדם של המוח, כגון שבץ, היצרות, חולשת דפנות, חסימה או דלקת של כלי הדם.
- אם אתם מרגישים חרדה או מתח נפשי חמורים או אי שקט.
- אם אתם סובלים מטיקים תנועתיים או מתסמונת טורט באופן אישי או במשפחה.
- כשיש לחץ תוך עיני מוגבר (גלאוקומה).
כמו כן, אין ליטול מתילפנידאט (ריטלין, קונצרטה) אם אתם מקבלים טיפול בתרופות נגד דיכאון ממשפחת מעכבי MAO. יש להמתין לפחות שבועיים מסיום הטיפול עד שניתן יהיה להתחיל נטילת ריטלין, קונצרטה או תרופות אחרות המכילות מתילפנידאט.
- אם יש היסטוריה של התמכרות לאלכוהול, סמים, או תלות בתרופות.
מידע על התרופה
אופן נטילת התרופה
טבליות, טבליות לשחרור מושהה, טבליות למתן פעם ביום
, שמאפשרות השפעה מתמשכת לרוב שעות היום ומקלות על נטילת התרופה, בעיקר אצל ילדים.
אין לחצות או ללעוס טבליות בשחרור מושהה כמו ריטלין SR, ריטלין LA וקונצרטה. יש לדווח לרופא אם ישנה בעיית בליעה של הטבליות בשלמותן.
בחלק התכשירים- אין מידע לגבי כתישת הטבליות או לעיסתן, ויש לעקוב אחר הוראות היצרן.
תדירות וזמן נטילה
2-3 פעמים ביום, בהתאם להוראת הרופא. הכנות המיועדות למתן פעם ביום - יש ליטול באותה השעה מדי יום, רצוי בבוקר.
אפשר ליטול מתילפנידאט (ריטלין, קונצרטה) עם או ללא מזון.
עדיף להרחיק את הנטילה מזמני שינה, שכן עלולה לגרום לחוסר שינה.
טווח המינון
הפרעות קשב וריכוז: מבוגרים, מתבגרים וילדים מעל גיל 6 - 10-90 מ"ג ליום.
הכנות למתן חד-יומי: 18-72 מ"ג ליום.
המינון המדויק של מתילפנידאט (ריטלין, קונצרטה) ייקבע בהתאם לגיל, למשקל ולהשפעה.
נארקולפסיה: 10-60 מ"ג ליום.
תחילת ההשפעה
תוך 30-60 דקות.
משך ההשפעה
תוך 30-60 דקות.
מנה שנשכחה
יש לקחת מייד כשנזכרים.  ויש לשמור על מרווחי זמן קבועים בין המנות של אותו היום
.
אין לקחת מנה כפולה כפיצוי
הפסקת התרופה
לא רצוי להפסיק את הטיפול במתילפנידאט (ריטלין, קונצרטה) בלי להיוועץ ברופא, מאחר שהתסמינים עלולים לחזור. יתכן שיהיה צורך בהפחתה הדרגתית במינון לפני הפסקת התרופה.
מינון עודף
יש לפנות לחדר מיון מיד. תסמיני מנת יתר: רעידות, הזעות, חום או פירכוסים, הקאה, אי שקט, כאב ראש, עויתות שרירים, לעתים עם חום, הסמקה, אישונים מורחבים, קשיי נשימה, בלבול. יתר לחץ דם, שינויים והפרעות בקצב הלב.
אחסון
לשמור במיכל סגור במקום קריר ויבש, הרחק מהישג ידם של ילדים
אזהרות
תזונה
אין הגבלות בנטילת מתילפנידאט (ריטלין, קונצרטה).
אלכוהול
יש להימנע משתיית אלכוהול בזמן נטילת תרופה זו. השילוב של אלכוהול עם תרופה זו עלול להיות מסוכן.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום להזיות, סחרחורת, נמנום, ראייה מעורפלת או תופעות לוואי אחרות במערכת העצבים המרכזית אשר יכולות לפגום ביכולת הריכוז.
הריון
אין להשתמש במתילפנידאט (ריטלין, קונצרטה) בהריון ללא הוראה מרופא.
הנקה
לא ניתן. התרופה עוברת לחלב אם ועלולה להשפיע לרעה על התינוק. מומלץ לא לקחת את התרופה או לא להיניק.
תינוקות וילדים
התרופה אינה מיועדת לילדים מתחת לגיל 6. יש להיזהר מרכיבה על אופניים.
קשישים
ייתכן שיהיה צורך בהפחתת המינון.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
ברקית (glaucoma)
מחלה פסיכיאטרית
יתר לחץ דם
מחלת לב
אי תקינות כלי דם במח
אפילפסיה (כפיון)
שימוש לרעה באלכוהול או בסמים בעבר
נטילת תרופות אחרות
הריון
חרדה
מחלת כבד
מחלת כליה
הפרעות בבליעה
חסימת מעי
תוקפנות
התנהגות או מחשבות אובדניות
נטייה לתגובות אלרגיות
זקפות כואבות, ממושכות או תדירות באופן חריג
ניתוח עתידי מתוכנן
הפרעות נפש חריפות
אי סבילות לסוכרים מסויימים
סיכון ממנת יתר
גבוה
סיכון מפיתוח תלות
גבוה
תופעות לוואי
תופעות הלוואי השכיחות של מתילפנידאט (ריטלין, קונצרטה) כוללות: כאב ראש, ירידה בתיאבון, ירידת משקל, יובש בפה, בחילה, עצבנות והפרעות שינה, כאב גרון ונזלת, תחושת דיכאון, תחושת תוקפנות,  חריקת שיניים מופרזת. לרוב, תופעות אלה חולפות עם המשך הטיפול, כשמושגת התאמת מינון אופטימלית, ולאחר זמן הסתגלות.
תופעות לוואי אחרות של מתילפנידאט (ריטלין, קונצרטה) הן: הקאה או כאב בטן, אי נוחות בבטן או קשיי עיכול, חרדה, מצב רוח ירוד, חוסר מנוחה, דיבור או תנועות גוף לא נשלטים, עוויתות שרירים, שחיקת שיניים, דיכאון, אי יציבות רגשית, ירידה בדחף מיני, התקפי חרדה, תוקפנות, תחושת בלבול, סחרחורת,כאב ראש רעד, תחושת עקצוץ, בעיות בראייה, קצב לב מהיר, עלייה בלחץ הדם, תחושת חום, קוצר נשימה, הזעה מוגברת, פריחה בעור, גרד בעור, נשירת שיער,התכוצויות שרירים, קושי להגיע או לשמר זקפה, תשישות, חום, אובדן משקל, עלייה ברמת האנזים אלנין אמינוטרנספרז בדם, ספירת כדוריות לבנות נמוכה, מחשבה או רצון להתאבד, דם בשתן, תגובה אלרגית חריפה (נדיר).
תופעות לוואי המחייבות פנייה מיידית לרופא:
סימני אלרגיה (כמו פריחה, כתמים על העור, שלפוחיות, התנפחות הפנים, השפתיים או הלשון, קוצר נשימה), חולשה או שיתוק, קושי בדיבור, עלייה פתאומית בחום הגוף, דופק מהיר, כאב בחזה, מצב תמידי של סימנים "דמויי שפעת", עייפות בלתי רגילה, עוויתות, תנועות לא נשלטות, דיבור לא נשלט, זיקפה ממושכת הגורמת לאי נוחות של הפין, התנהגות נטולת עכבות, חשיבה אובדנית או ניסיון התאבדות,חוסר תחושה של  האצבעות והבהונות, תחושת קור, עיקצוץ ושינוי צבע מלבן לכחול, ואז לאדום, כשקר.(תופעת ריינו, קור בהיקפים).
פרטי תגובה עם תרופות אחרות
שילוב מתילפנידאט (ריטלין, קונצרטה) עם תרופות הבאות עלול לגרום לתגובות בלתי רצויות, סיכונים או להפחית מיעילות הטיפול (יש לעדכן את הרופא בנוגע לשימוש בתרופות, גם תרופות ללא מרשם, וכן בתוספי תזונה):
• מעכבי מונואמין אוקסידאז (MAOI) - שילוב עם מתילפנידאט עלול לגרום לעלייה מסוכנת בלחץ הדם. יש להימנע משילוב זה.
• נוגדי דיכאון טריציקליים ומעכבי ספיגת סרוטונין - מתילפנידאט (ריטלין, קונצרטה) עלול להגביר את תופעות הלוואי של תרופות אלה.
• נוגדי פירכוסים כגון פנובארביטאל, פניטואין ופרימידון - תיתכן עלייה ברמה של נוגדי פירכוסים בדם ושיהיה צורך בשינוי המינון.
• נוגדי קרישה - צפויה עלייה בהשפעתם של נוגדי קרישה, ייתכן שיהיה צורך בהפחתת המינון.
• מגואנתידין - בשילוב עם מתילפנידאט (ריטלין, קונצרטה), תיתכן הפחתה בהורדת לחץ הדם.
• תרופות להורדת או העלאת לחץ הדם.
• אגוניסטים לרצפטור מסוג אלפה 2 כגון קלונידין.
• תרופות לטיפול במחלת הפרקינסון או בפסיכוזה (משפיעות על רמות דופמין).
• תכשירים מסוימים לטיפול בשיעול או צינון אשר מכילים חומרים העלולים להשפיע על לחץ הדם - תיתכן העלאת לחץ דם.
• מאלחשים.
• תרופות המעלות את רמת הסרוטונין בגוף. למשל לטיפול בדיכאון כגון סרטלין או וונלפאקסין.
השפעת שימוש ממושך
תרופה זו עלולה להיות ממכרת, ומנוצלת לרעה. אם תיטול אותה בצורה נכונה, שימוש לרעה או תלות לא אמורים להוות בעיה, גם לא בעתיד.
עלול לגרום להאטה בגדילה אצל חלק מהילדים שנטלו מתילפנידאט לתקופה ארוכה. דרוש מעקב אחר גובה ומשקל אצל ילדים, ביצוע בדיקות דם תקופתיות ומדידת לחץ דם.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא